Държавен вестник, бр. 41, 2010 г., стр. 23

БРОЙ  41	
Д Ъ Р Ж А В Е Н  В Е С Т Н И К 	
СТР.  23  
(4) Редът и начинът за изчисляване на отчис­
ленията се определят с наредба на министъра 
на околната среда и водите и министъра на 
финансите. 
(5) До 10-о число на текущия месец собстве­
никът на депото превежда в сметката по ал. 1 
месечните отчисления за предходния месец.
(6) Размерът на отчисленията за един тон 
депониран отпадък се актуализира на всеки 
три години.
(7) Средствата по ал. 2 за извършване на 
дейностите по закриване и следексплоатационни 
грижи на площадката на депото не могат да 
са по-малко от средствата, определени по реда 
на наредбата по ал. 4.
Чл. 71б. (1) За изпълнение на задължението 
си по закриване и следексплоатационни грижи 
на площадката на депото или на участък или 
клетка от него при наличие на необходимите 
условия за закриване съгласно наредбата по 
чл. 15, ал. 2 собственикът на депото подава 
заявление до министъра на околната среда и 
водите или до оправомощено от него длъжност­
но лице за разходване на сумите от сметката 
по чл. 71а, ал. 1.
(2) Редът и начинът за разходване на сумите 
от сметката по чл. 71а, ал. 1 се определят с 
наредбата по чл. 71а, ал. 4. 
Чл. 71в. Собствениците на депа за инертни 
отпадъци се освобождават от задълженията 
по чл. 71а.
Чл. 71г. Изискванията на чл. 71а не се при­
лагат за депа за отпадъци, в които съвместно 
се депонират минни отпадъци по Закона за 
подземните богатства и отпадъци съгласно 
чл. 2, ал. 1, когато:
1. количеството на депонираните или пред­
видените за депониране минни отпадъци е 
преобладаващо, и
2. за изпълнението на дейностите по закрива­
не и следексплоатационни грижи на площадката 
на депото се осигурява финансово обезпечение 
по реда на Закона за подземните богатства.
Чл. 71д. В срок до три месеца от преуста­
новяване експлоатацията на депото собствени­
кът започва извършването на дейностите по 
закриване на депото в съответствие с плана за 
закриване на депото.
Чл. 71е. (1) Лицата, чиито отпадъци се обез­
вреждат чрез депониране на регионално или 
общинско депо, правят отчисления в размер 
и по ред, определени с акт на Министерския 
съвет, по предложение на министъра на окол­
ната среда и водите и министъра на финансите. 
(2) Отчисленията по ал. 1 имат за цел да 
се намали количеството на депонираните от­
падъци и да се насърчи тяхното рециклиране 
и оползотворяване. 
(3) Натрупаните средства по ал. 1 се раз­
ходват за дейности по изграждане на нови 
съоръжения за третиране на битови отпадъци, 
обезпечаващи изпълнение от общините на 
изискванията на закона и подзаконовите нор­
мативни актове по неговото прилагане.
Чл. 71ж. Отчисленията по чл. 71а, ал. 1 и 
чл. 71е, ал. 1, когато се правят от общини, са 
елементи от разходите по чл. 66, ал. 1, т. 3 от 
Закона за местните данъци и такси. 
Чл. 71з. Изискванията на този раздел не се 
прилагат за депа за отпадъци, които изцяло 
са включени в програмите за отстраняване на 
екологични щети, приети с решение на минис­
търа на околната среда и водите, в съответствие 
със Закона за опазване на околната среда и 
акта на Министерския съвет съгласно § 9 от 
преходните и заключителните разпоредби на 
Закона за опазване на околната среда.“
§ 51. В глава пета наименованието на раз­
дел V се изменя така: „Трансграничен превоз 
на отпадъци“.
§ 52. Член 72 се изменя така:
„Чл. 72. (1) Превозът на отпадъци в рамките 
на Европейската общност със или без транзит 
през трети страни, вносът в Общността от трети 
страни, износът от Общността към трети страни, 
както и транзитът през Общността от и към 
трети страни на отпадъци се извършват при 
условията и по реда на Регламент 1013/2006.
(2) Министърът на околната среда и водите 
или оправомощено от него длъжностно лице е 
компетентният орган за Република България по 
прилагането на Регламент 1013/2006 относно 
превоза на отпадъци по смисъла на чл. 53 от 
регламента. 
(3) Компетентният орган по ал. 2 води 
специален регистър на издадените съгласно 
Регламент 1013/2006 нотификации за превоз на 
отпадъци от, за и през територията на Република 
България, за внос или износ от или към страни, 
които не са членки на Европейския съюз, както 
и на годишните справки-декларации по чл. 83.
(4) Всички нотификации по ал. 3 и докумен­
ти по Регламент 1013/2006 относно превози на 
отпадъци се представят на български или на 
английски език. В случаите, когато документите 
са представени на английски език, компетент­
ният орган има право да изисква официален 
превод на български език.“
§ 53. Член 73 се изменя така:
„Чл. 73. (1) За превоз на отпадъци, за ко­
ито съгласно Регламент 1013/2006 се изисква 
писмена нотификация, лицето, определено като 
нотификатор съгласно чл. 2, т. 15 от Регламент 
1013/2006, изпраща до компетентния орган 
по чл. 72, ал. 2 документ за платена такса и 
документите по чл. 4 от Регламент 1013/2006, 
включително и:
1. единен идентификационен код или регис­
трационен номер от регистъра по чл. 26, ал. 1, 
т. 4 на нотификатора, а за чуждестранните 
лица – документ, издаден в съответствие с на­
ционалното му законодателство, удостоверяващ 
правния статус на нотификатора, издадени до 
три месеца преди датата на представянето му;